نك سوفتوير

شركه Nik Software دى شركه بتطور برمجيات اتاسست سنه 1995 باسم Nik Multimedia Inc. ومقرها فى سان دييجو ، كاليفورنيا. الشركه عملت تطوير لكتير من المكونات وادوات تعديل الصور لتطبيقات برامج معالجه الصور الرقميه . استحوذت شركه Google على شركه Nik Software فى عام 2012.
 تاريخ 
اتاسست الشركه سنه 1995 على يد نيلز كوكيموهر فى هامبورج . ركزت الشركه على التصوير الرقمى والتصميم الجرافيكى . فى البدايه كده طوروا نيلز ايفيكس و نيلز طايب ايفيكس ودى كانت عباره عن مزيج من ملحقات الفوتوشوب وتكستشر . بعدين استحوذت مجموعه TECHnik على الشركه سنه 1998 وعادت اطلاقها علشان تركز على توسيع اسواق التصوير الرقمى والتصوير الفوتوجرافى. سنه 1999 اتعين مايكل جيه سلاتر الرئيس التنفيذى وعمل خطه تطوير وتسويق للشركه، اللى كبرت وبقت شركه معروفه فى مجال البحث والتطوير فى مجال البرمجيات .
فى سنه ٢٠٠٦، اتغير اسم الشركه الى نيك سوفتوير واعلنوا عن اتفاقيه استثمار وتعاون مع نيكون، اللى ملكت بعدها فى سنه ٢٠١٠ حصه ٣٥% فى الشركه.
وفى السنه دى، كان بيشتغل عند الشركه ١٢٠ موظف - حوالى ٤٠ موظف منهم كانوا موجودين فى سان دييجو لان فيها المقر الرئيسى للشركه كان هناك باقى الموظفين كانوا موجودين فى هامبورج بالمانيا.
فى سنه 2012، استحوذت شركه Google على شركه Nik Software وماعلنوش عن مقابل الصفقه دى.
 منتجات 
 نيلز ايفكس 
كان نيلز ايفكس وايفكس طايب اول منتجين تسوقهم شركه Nik Multimedia inc. وقدمت فيهم مجموعه من الملحقات لبرنامج فوتوشوب4 بتغير شكل الخطوط.
 المجموعه الكامله 
سنه 2009، جمعت شركه Nik مجموعتها من تطبيقات تحرير الصور اللى واخده جوايز Dfine 2.0 وViveza وColor Efex Pro 3.0 وSilver Efex Pro و Sharpener Pro 3.0 فى مجموعه واحده. باعت المجموعه الكامله Ultimate Edition بمبلغ 599.95 دولار والمجموعه الكامله لبرنامجى Lightroom وAperture بمبلغ 299.95 دولار.
بعد استحواذ Google عادت اطلاق مجموعه التطبيقات السته  باسم مجموعه Google Nik وخفضت سعرها ل 150 دولار  وبعدين فى 2016 خلتها مجانيه.
فى سنه 2017، باعت Google  المجموعه -اللى فيها دلوقتى سبعه تطبيقات- الى DxO Labs مقابل مبلغ ماعلنوش عنه. وDxO Labs ضافت بعدها تطبيق تامن: Perspective Efex. 
 سنابسيد 
Snapseed هوا تطبيق بيعدل الصور. تم اصداره لاول مره سنه 2011 لنظام iOS . اتصممت الاصدارات اللى بعدها لتشغيلها على انظمه MacOS و Microsoft Windows . بعد الاستحواذ، فى ديسمبر 2012، عملت Google تطبيق Snapseed  لنظام Android  ووقفت اصدارات الديسكتوب.
 كابتشر NX 
Capture NX هو برنامج مستقل لتعديل الصور اتطور بتعاون بين Nik Software و Nikon ، واصدروه سنه 2006. واصدروا نسخه تانيه من البرنامج، باسم Capture NX 2، سنه 2008.
 شوف كمان 
 جوجل
 ادوبى فوتوشوب
 نيكون
 المصادر 

تصنيف:برمجه
تصنيف:برمجيات اى او اس
تصنيف:برامج السوفتوير
تصنيف:جوجل
تصنيف:استحداث ڤيديو جيم